cyanic-selkie/wikianc huggingface dataset:
திருப்பிரிதி
திருப்பிரிதி என்பது என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் இந்தியாவின் வட எல்லையான இமய மலையில் மானசரோவரம் என்ற  ஏரியின் அருகில் அமைந்துள்ளது. திருமங்கையாழ்வார் தனது தொடக்கப் பாடலாக இத்தலத்தையேப் பாடுகிறார். இத்தலம் எங்கு அமைந்துள்ளது என்பதில் கருத்து வேறுபாடுகள் நிலவுகின்றன. இத்தலம் ரிஷிகேசத்திலிருந்து பத்ரிநாத் செல்லும் வழியில் உள்ள ஜோஷி மடம் என்றும் கருதப்படுகிறது. இந்த இடத்தில் தற்போது கோவில்களும், சிலைகளும் உள்ளது. இன்னுமொருசாரர் நந்தப் பிரயாகை என்னுமிடமே திருப்பிரிதியாகுமெனவும் கூறுவர். இவ்விரண்டும் அல்லாமல் இமய மலைக்கு உட்புறம் அமைந்துள்ளது என்றொரு கருத்துமுண்டு.
இறைவன், இறைவி
இத்தலத்தில் இறைவன் கிழக்கு நோக்கிய புஜங்க சயனக் கோலத்தில் பரம புருஷன் என அழைக்கப்படுகிறார். இறைவியின் பெயர் பரிமளவல்லி நாச்சியார் தீர்த்தம் இந்திர தீர்த்தம், கோவர்த்தன தீர்த்தம், மானசரோவரம் ஆகியன. விமானம் கோவர்த்தன விமானம் என்ற அமைப்பினைச் சார்ந்தது.
சிறப்புகள்
திருமங்கையாழ்வார் முதன்முதலில் பாடல் செய்த தலம். இங்கிருந்துதான் இவர் தனது பயணத்தைத் தொடங்கினார். இங்கிருந்து தெற்கு நோக்கி வரும்போது வடநாட்டிலிருந்து தென்திசை வரும் வழியில் உள்ள தலங்களில் சிலவற்றை பாடிக் கொண்டே வந்து தென்னாட்டுத் தலங்களைப் பற்றிப் பாடுகிறார். திருமங்கையாழ்வார் இத்தலத்திற்கு 10 பாசுரங்கள் வழங்கியுள்ளார்.
மேற்கோள்கள்
பகுப்பு:108 திவ்ய தேசங்கள்
நெடும்பூரா
நெடும்பூரா (Nedumpura) என்பது இந்தியாவின் கேரளா மாநிலத்தில் உள்ள ஒரு கிராமம் ஆகும். இக்கிராமம் திருச்சூர் மாவட்டத்தில் அமைந்துள்ளது.
மக்கள்தொகை
2011 இந்திய மக்கள் தொகைக் கணக்கெடுப்பு கணக்கெடுப்பின்படி 12,399 பேர் இங்கு வாழ்கின்றார்கள். இதில் 5,929 பேர் ஆண்களும்  6,470 பேர் பெண்களும் ஆவர்.
மேற்கோள்கள்
பகுப்பு:திருச்சூர் மாவட்டத்தில் உள்ள ஊர்களும் நகரங்களும்
குஞ்சாக்கோ
குஞ்சாக்கோ ஒரு மலையாளத் திரைப்படத் தயாரிப்பாளரும், இயக்குனரும் ஆவார்.
இணைப்புகள்
பகுப்பு:1912 பிறப்புகள் பகுப்பு:1976 இறப்புகள் பகுப்பு:மலையாளத் திரைப்பட இயக்குநர்கள் பகுப்பு:மலையாளத் திரைப்படத் தயாரிப்பாளர்கள் பகுப்பு:கேரள மாநில திரைப்பட விருது வென்றவர்கள்
இ. எஸ். எஸ். இராமன்
'''இ. எஸ். எஸ். இராமன்''' (ஏகிரி சஞ்சீவி சுப்பிரமணிய இராமன், சூலை 1 1954) மருத்துவரும், தமிழ்நாட்டைச் சேர்ந்த அரசியல்வாதியும், பள்ளிப்பட்டு சட்டமன்றத் தொகுதியின் முன்னாள் உறுப்பினரும், எழுத்தாளரும் ஆவார்.
வரலாறு மற்றும் கல்வி
இ. எஸ். எஸ். இராமனின் தாத்தா சஞ்சீவி முதலியார் 1937ஆம் ஆண்டு சித்தூர் ஜில்லாவின் போர்ட் உறுப்பினராகவும், பொதட்டூர்ப்பேட்டை பஞ்சாயத்து தலைவராகவும் பதவி வகித்தவர். அவருடைய தந்தை சுப்பிரமணியம், திராவிட இயக்கத்தின் தலைவர்கள் ஈ. வெ. இராமசாமி மற்றும் கா. ந. அண்ணாதுரை ஆகியோரின் நெருங்கிய நண்பர். அவர் 1952ல் நடைபெற்ற தேர்தலில் தமிழக மக்கள் கட்சியின் வேட்பாளராக நிறுத்தப்பட்டார். அதன் பிறகு 1972ல் அவருடைய தம்பி தியாகராஜன் சட்டமன்ற உறுப்பினராக தேர்வு செய்யப்பட்டார்.
இ. எஸ். எஸ். இராமனுடைய குடும்பம் 1952ஆம் ஆண்டு முதல் நெசவு, விவசாயம் மற்றும் கல்வித்துறையில் ஈடுபட்டு வந்தது. கீழ்ப்பாக்கம் மருத்துவக் கல்லூரியில் 1978ஆம் ஆண்டு பட்டம் பெற்ற பிறகு, தமிழ்நாடு அரசுப் பணியாளர் தேர்வாணையத்தின் கீழ் தேர்வு செய்யப்பட்டு அவருடைய சொந்த ஊரான பொதட்டூர்ப்பேட்டை மருத்துவமனையில் மருத்துவ அதிகாரியாக நியமிக்கப்பட்டார்.
மருத்துவ அதிகாரியாக பணியாற்றிய போது தமிழக அரசின் எந்த உதவியும் பெறாமல் அவருடைய அதிகாரத்திற்கு உட்பட்ட பகுதியில் 500 கழிவறைகளைக் கட்டி, அதற்காக தமிழக அரசால் உலக பிரசத்திப்பெற்ற உலக சுகாதார அமைப்பின் சிறப்பு பட்டத்திற்காக (WHO Award) பரிந்துரைக்கப்பட்டார்.
அரசியல்
இ. எஸ். எஸ். இராமன், காங்கிரஸ் கட்சியின் மூத்தத் தலைவரான ஜி.கே.மூப்பனாரின் தீவிர விசுவாசியாக இருந்தவர். 1989ஆம் ஆண்டு முதல் 1998ஆம் ஆண்டு வரை தமிழ்நாடு காங்கிரஸ் கட்சியின் மருத்துவப் பிரிவின் மாவட்ட பிரதிநிதியாக இருந்தார். 1996ஆம் ஆண்டு காங்கிரஸ் கட்சி பிளவுபட்டு மூப்பனார் தொடங்கிய தமிழ் மாநில காங்கிரஸ் கட்சியில் இணைந்தார். 1996ஆம் ஆண்டு தமிழ் மாநில காங்கிரஸ் கட்சியின் பள்ளிப்பட்டு தொகுதியின் சட்டமன்ற வேட்பாளராக நிறுத்தப்பட்டார். அத்தேர்தலில் டாக்டர் இராமன் 58492 வாக்கு வித்தியாசத்தில் அபார வெற்றி பெற்றார். அவரை எதிர்த்து போட்டியிட்ட அனைத்து வேட்பாளரர்களும் வைப்புத்தொகை இழந்தனர்.
பின்னர் 1998 ஆண்டு முதல் - 2001 ஆண்டு வரை ஜி.கே.மூப்பனாரால் தமிழ் மாநில காங்கிரஸ் கட்சியின் திருவள்ளூர் மாவட்டத் தலைவராக நியமிக்கப்பட்டார். மூப்பனாரின் மறைவிற்கு பின்னர் அக்கட்சியின் தலைவராக தேர்ந்தெடுக்கப்பட்ட ஜி. கே. வாசன், 2002ஆம் ஆண்டு சோனியா காந்தியின் தலைமையில் தமிழ் மாநில காங்கிரஸ் கட்சியை தாய் கட்சியான இந்திய தேசிய காங்கிரசுடன் இணைத்தார். பின்னர் வாசனின் ஆதரவாளரான டாக்டர் இராமன், தமிழ்நாடு காங்கிரஸ் கட்சியின் மாநில அமைப்பாளராக 2002ஆம் ஆண்டு நியமிக்கப்பட்டு இன்று வரை செயல்படுகிறார். இவர் அகில இந்திய காங்கிரஸ் கட்சியின் தலைமையினால் தஞ்சாவூர் மாவட்டத்தின் பார்வையாளாராக நியமிக்கப்பட்டார்.
2006 சட்டமன்ற பொதுத்தேர்தலில் பள்ளிப்பட்டு தொகுதியின், காங்கிரஸ் கட்சியின் வேட்பாளராக நிறுத்தப்பட்டு வெற்றி பெற்றார். பின்னர் 2009ஆம் ஆண்டு, அகில இந்திய காங்கிரஸ் கட்சியின் தலைவர் சோனியா காந்தியால் ஆந்திர பிரதேசத்தில் நந்தியா, அனந்தபூர், கர்னூல் ஆகிய மக்களவைத் தொகுதிகளுக்கு தேர்தல் பார்வையாளாராக நியமிக்கப்பட்டார். சட்டமன்ற உறுப்பினராக இருந்தபோது 'மினி பஸ் திட்டம்' அமைய பெறும் பங்காற்றினார்.
எழுத்தாளர்
இவர் பல மருத்துவ அறிவியல் நூல்களை எழுதியுள்ளார். , அவற்றுள் நீரிழிவு நோயாளிக்கு வாழ்க்கை முறைகள் என்ற நூலுக்கு தமிழ் வளர்ச்சிக்கான சிறந்த நூல்களுக்கான பரிசு 1979 ஆம் ஆண்டு வழங்கப்பட்டுள்ளது. இப்பரிசினை அன்றைய முதல்வர் எம். ஜி. ராமசந்திரனிடம் இருந்து பெற்றார். இதுமற்றுமின்றி, இசைப்பட வாழ்வோம், பால்வினை நோய்கள், நால்வர் சுற்றிய நான்கு நாடுகள், மருத்துவத்தின் மறுப்பக்கம், பதிவுகள் ஆகிய தமிழ் நூல்களை எழுதியுள்ளார்.
இவர் தினமணி, தினந்தந்தி, மாணவம், கல்கி, தேசிய முரசு போன்ற செய்தித்தாள் மற்றும் பத்திரிக்கைகளில் எண்ணற்ற கட்டுரைகளை எழுதியுள்ளார். அதுமட்டுமின்றி வானொலியுலும் பல நிகழ்ச்சிகளை தொகுத்து வழங்கியுள்ளார். முன்னணி பத்திரிக்கைகளான ஜூனியர் விகடன், குமுதம் ரிப்போட்டர் ஆகியவையில் 2006 முதல் 2009 வரை சட்டமன்ற நிகழ்வுகளை பற்றி எழுதியுள்ளார்.
பயணம்
இவர் அமெரிக்கா, சிங்கப்பூர், மலேசியா, ஹாங்காங், தாய்லாந்து ஆகிய நாடுகளுக்கு சென்றுள்ளார். இப்பயணத்தைப் பற்றி நூல் ஒன்றை எழுதியுள்ளார். 2011ஆம் ஆண்டு அமெரிக்கா சென்றபோது இலினியாஸில் உள்ள உலகப் புகழ்பெற்ற ஜோஸ்லின் நீரிழிவு மைய தொடக்க விழாவில் சிறப்பு விருந்தினராக கலந்துக் கொண்டார்.
கல்வியாளர்
இவருடைய முன்னோர்களின் பாதையில், இவருடைய தந்தையின் நினைவாக தன் சொந்த ஊரில் கல்வியியல் , கலை மற்றும் அறிவியல் கல்லூரிகளை நடத்தி வருகிறார்.
வெளி இணைப்புகள்
பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:1954 பிறப்புகள் பகுப்பு:தமிழக எழுத்தாளர்கள் பகுப்பு:அறிவியல் எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:திருவள்ளூர் மாவட்ட நபர்கள் பகுப்பு:தமிழ்நாட்டு மருத்துவர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள்
பிரெஞ்சு பொலினீசியா
பிரெஞ்சு பொலினீசியா (French Polynesia) தென் பசிபிக் பெருங்கடலில் அமைந்துள்ள பிரெஞ்சு கடல்கடந்த கூட்டமைப்பாகும். இது பிரபலமானதும் மக்கள் தொகையை அதிகமாகக் கொண்ட சொசைட்டீ தீவுக் குழுமத்தின் டெஹீட்டி உடபட சில பொலினீசிய தீவுக்குக்ழுமங்களை உள்ளடக்கியது. இம்மண்டலத்தின் தலைநகரம் பபீட்டீ டெஹீட்டி தீவில் அமைந்துள்ளது. இம்மண்டலத்தின் ஒன்றிணந்த பகுதியாக இல்லாவிடாலும் 2007 ஆம் ஆண்டு வரை கிளிப்பிற்றோன் தீவு பிரெஞ்சு பொலினீசியாவை மையமாகக் கொண்டு நிர்வகிக்கப்பட்டது.
மேற்கோள்கள்
* பகுப்பு:தீவு நாடுகள்
பெரம்பலூர் மாவட்டத்திலுள்ள கல்வி நிலையங்கள்
பெரம்பலூர் மாவட்டத்தில் 2017 புள்ளிவிபர கணக்கீட்டின்படி கலை அறிவியல் கல்லூரிகள் 5ம் பாரதிதாசன் பல்கலைக்கழகத்தின்கீழும், பொறியியல் கல்லூரிகள் 8ம் அண்ணா பல்கலைக்கழகத்தீன்கீழும், மருத்துவ கல்லூரிகள் 1, ஆசிரியர் பயிற்சி கல்லூரிகள் 20, செவிலியர் பயிற்சி கல்லூரிகள், மருந்தியல் கல்லூரிகள், பாலிடெக்னிக் கல்லூரிகள் 7, வேளாண்மைக் கல்லூரிகள் 1, கல்வியியல் கல்லூரிகள், தொழில் பயிற்சி நிறுவனங்கள் 3ம் உள்ளன.
பள்ளிகளை பொறுத்தமட்டில் தொடக்க பள்ளிகள் 209, நடுநிலைப்பள்ளிகள் 57, உயர் நிலைப்பள்ளிகள் 49, மேல்நிலைப்பள்ளிகள் 40 CBSE மற்றும் சிறப்பு பள்ளிகள் உள்ளிட்ட கல்வி நிறுவனங்களின் பட்டியலாகும்.
கல்லூரிகள்
தனலட்சுமி சீனிவாசன் கல்வி குழுமம்
மருந்தியல் கல்லூரிகள்
தனலட்சுமி சீனிவாசன் மருந்தியல் கல்லூரி
தந்தை ரோவர் மருந்தியல் கல்லூரி
வேளாண்மைக் கல்லூரிகள்
தனலட்சுமி சீனிவாசன் விவசாய மற்றும் கிராமபபுற வளர்ச்சி கல்லூரி
தந்தை ரோவர் விவசாய மற்றும் கிராமப்புற வளர்ச்சி கல்லூரி
பெண்கள் மேல்நிலைப்பள்ளிகள்
பகுப்பு:பெரம்பலூர் மாவட்டத்திலுள்ள கல்வி நிலையங்கள் பகுப்பு:பெரம்பலூர் மாவட்டம்
தல்காவொன் சட்டமன்றத் தொகுதி
தல்காவொன் சட்டமன்றத் தொகுதி (Dalgaon Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது மங்கள்தோய் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
சிவானாண்டி ராஜதுரை
கல்வி
இராஜதுரை மைலாடியில் உள்ள, சிவானாண்டி நாடார் மற்றும்  தாயம்மாள் நாடாச்சி ஆகியோருக்கு, செப்டம்பர் 1, 1951இல் மகனாகப் பிறந்தார். இந்தியாவில் உள்ள தமிழ்நாடு மாநிலத்தில், கன்னியாகுமரி மாவட்டத்தில் உள்ள விவசாய கிராமம் மைலாடி ஆகும். கன்னியாகுமரி விவேகானந்தா கல்லூரியில் கல்லூரி படிப்பினையும், மைலாடியில் உள்ள ரிங்லெட்டாப் உயர்நிலைப் பள்ளியில் உயர்நிலைப் படிப்பையும் முடித்தார். 1969 மற்றும் 1972 க்கு இடையில் நடைபெற்ற ஐம்பதுக்கும் மேற்பட்ட சொற்பொழிவு போட்டிகளில் கலந்துகொண்டு முதலிடம் பெற்றுள்ளார். இவர் பட்டம் பெறும் பிரிவு உபச்சார விழாவில் சொற்பொழிவு ஆற்றினார். கேரள பல்கலைக்கழகத்தின் மார் இவானியோஸ் கல்லூரியில் வேதியியலில் முதுகலை பட்டத்தில் தங்கப் பதக்கம் பெற்றார். இந்திய தொழில்நுட்பக் கழகம், சென்னையில் இயற்பியல் வேதியியலில் துறையில் முனைவர் பெற்ற இவர், ஜே. சி. குரியாக்கோஸுடன் இணைந்து பணியாற்றினார். கலப்பு ஆக்சைடு வினையூக்கிகள் பற்றிய இவரது முனைவர் பட்ட ஆய்வு மாசு குறைப்புக்கான திட ஆக்சைடு தீர்வுகளை உருவாக்குவது குறித்த இவரது எதிர்கால ஆராய்ச்சிக்கு வழிகாட்டியது. இந்திய தொழில்நுட்ப கழகத்தில் இருந்தபோது, ராஜதுரை கல்லூரிகளுக்கு இடையே நடக்கிற பளுதூக்குதல் தடகள அணியின் தலைவராகவும் இருந்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:1951 பிறப்புகள் பகுப்பு: கன்னியாகுமரி மாவட்ட நபர்கள் பகுப்பு:இந்திய அறிவியலாளர்கள்
சுசீலா பிரபாகரன்
சுசீலா பிரபாகரன் (Suseela Prabhakaran)  இந்தியாவைச் சேர்ந்த ஒரு கண் மருத்துவர் ஆவார். கேரள மாநிலத்தின் தலைநகரமான திருவனந்தபுரத்தில் அமைந்துள்ள  திவ்ய பிரபா கண் மருத்துவமனையில் தலைமை கண் அறுவை சிகிச்சை நிபுணராகப் பணிபுரிகிறார். கேரள அரசின் மருத்துவக் கல்வித் துறையில் கண் மருத்துவத்தில் விரிவுரையாளராக சுசீலா தனது வாழ்க்கையைத் தொடங்கினார்.
கேரள மாநிலத்தில், குறிப்பாக கண் மருத்துவத் துறையில் சுகாதாரப் பராமரிப்பு சேவைகளை மேம்படுத்துவதில் சுசீலா தீவிரமாக ஈடுபட்டார். உலக சுகாதார நிறுவனம் மற்றும் இன்னர்வீல் போன்ற தன்னார்வ தொண்டு நிறுவனங்களின் மூலம் இவரால்  கேரள மக்களுக்கு கண் பராமரிப்பில் பெரிய முன்னேற்றங்களை அறிமுகப்படுத்த முடிந்தது.
மருத்துவர் சுசீலா பிரபாகரன் திருவனந்தபுரத்தின் அரசு கண் மருத்துவமனையை கண் மருத்துவத்திற்கான பிராந்திய நிறுவனமாக உயர்த்துவதில் முக்கிய பங்கு வகித்தார். கேரள அரசுக்கு கண் மருத்துவத்தில் ஓர் ஆலோசகராகவும் இருந்தார்.
அரசுப் பணியிலிருந்து வெளியேறிய பின்னர் இவர் திவ்ய பிரபா கண் மருத்துவமனையை நிறுவினார்.
விருதுகள்
சுசீலா பிரபாகரன் கண் மருத்துவத்துக்கான பங்களிப்புக்காக பல விருதுகளை வாங்கியுள்ளார். பள்ளி இறுதி வகுப்பு தேர்வுக்காக கேரள மாநிலத்தில் முதல் தரம் பெற்றதற்காக சுசீலாவுக்கு தங்கப் பதக்கம் வழங்கப்பட்டது. இதேபோல இந்தியாவின் கேரளா பல்கலைக்கழகத்தில் தனது இளநிலை  மருத்துவப் படிப்பின் இறுதி ஆண்டிலும் தங்கப் பதக்கம் வென்றார். 1981 ஆம் ஆண்டிலும் உலக சுகாதார நிறுவனம் சுசீலா பிரபாகரனுக்கு கண் நுண் அறுவை சிகிச்சையில் சக உறுப்பினர் தகுதியை விருதை வழங்கியது. பன்னாட்டு அரிமா சங்கம் சுசீலா பிரபாகரனுக்கு நைட் ஆஃப் தி பிளைண்டு என்ற விருதையும், இந்திய செஞ்சிலுவை சங்கம் இவருக்கு  பிளாட்டினப் பெருவிழா விருதையும் வழங்கி சிறப்பித்தன. நேதாசி சுமரக சமிதி சுசீலா பிரபாகரனுக்கு சேவனா ரத்னா விருது வழங்கியது.
அறிவியல் பங்களிப்புகள்
பிரபாகரன் அறிவியல் இதழ்களில் பல கட்டுரைகளை எழுதியுள்ளார். இந்திய அறிவியல் சுருக்கங்களில் இவரது கட்டுரைகள் மேற்கோள்களாகக் காட்டப்பட்டுள்ளது. உலகில் உள்ள 45 மில்லியன் பார்வையற்ற மக்களில், 12 மில்லியன் பேர் இந்தியாவில் வாழ்கின்றனர். சுசீலா பிரபாகரன் விழிப்படல ஒட்டு அறுவை சிகிச்சைகள் மற்றும் நோயாளிகளுக்கு கண்புரை சரிசெய்தல் அல்லது மேம்படுத்துதல் போன்ற பல நடைமுறைகள் மூலம் இந்தியாவின் கேரள மக்கள்தொகையின் கண் ஆரோக்கியத்தை அதிகரிக்க முடிந்தது. சமீபத்திய ஆண்டுகளில் விழிப்படல ஒட்டுதல் சிகிச்சை தொடர்பான ஆலோசனைகளில் கண் தானம் ஒரு முக்கிய அம்சமாக உள்ளது. இந்தியாவின் கேரளாவில் வசிப்பவர்கள் எதிர்கொள்ளும் பெரிய கண்புரை பிரச்சினையை சமாளிக்க சுசீலா பிரபாகரன் கண் தானம் செய்ய வாதிடுகிறார்.
திவ்யா பிரபா கண் மருத்துவமனை
திவ்யா பிரபா கண் மருத்துவமனை சுசீலா பிரபாகரனால் இந்தியாவின் கேரளா சமூகத்தின் பார்வையின் தரத்தைப் பாதுகாக்கும் நம்பிக்கையில் நிறுவப்பட்டது. இந்த மருத்துவமனையை நிறுவி ஒரு வருடம் கழிந்த பின்னர் இறந்த மருத்துவர் என். பிரபாகரனின் முயற்சியை சுசீலா பிரபாகரனால் நிறைவேற்ற முடிந்தது, மேலும் கண்புரை மற்றும் கண் அழுத்த நோய் அறுவை சிகிச்சைக்கு இடமளிக்கும் திறன் கொண்ட ஒரு முழு மருத்துவமனையாக இம்மருத்துவமனை மாற்றப்பட்டது. கேரளா மற்றும் இந்தியாவின் பிற பகுதிகளில் பார்வை இழப்புகள் இருப்பதற்கான பொதுவான காரணம் கண் சம்பந்தப்பட்ட பிரச்சினைகளின் அடிப்படையான கண்புரை ஆகும். இந்தியாவில் உள்ள மற்ற கண்நோய் பிரச்சனைகளில் கண் அழுத்த நோய், கருவிழிடயின் குருட்டுத்தன்மை, பின் பிரிவு கோளாறு மற்றும் பல காரணங்கள் உள்ளன. இந்த வசதிக்காக சுசீலா பிரபாகரனின் விருப்பம் நோயாளிகளுக்கு மலிவு விலையில் சிறந்த பராமரிப்பு வழங்குவதாகும்.
ஒரு மருத்துவமனையாக நிறுவப்பட்ட பிறகு, அறுவை சிகிச்சைக்கு தேவையான ஆதாரங்கள் கிடைக்காமல் இருந்தன. அறுவை சிகிச்சைக்கு அறிவுறுத்தப்பட்ட நோயாளிகள் அருகாமையில் உள்ள மருத்துவமனைக்கு அனுப்பப்பட்டனர். இந்த மருத்துவமனை அறுவை சிகிச்சை முறைகளுக்கு இடமளிக்கும் வசதியுடன் விரிவாக்கத் திட்டத்திற்கு உட்படுத்தப்பட்டபோது, ஒரு அறுவைச் சிகிச்சை அரங்கம் வளாகத்தில்  சேர்க்கப்பட்டது. இதில் அழுகல் நடைமுறைகளுக்காக வடிவமைக்கப்பட்ட தனி பகுதிகள் மற்றும் ஒரு நோய் நுண்மை நீக்கப்பட்ட காற்று நடைபாதை ஆகியவை அடங்கும். இந்த மருத்துவமனையின் மருத்துவர்கள் பார்வை நோய்களுக்கான சிகிச்சைக்கான தொழில்நுட்பத்தைப் புதுப்பித்துக் கொண்டு ஆண்டு முழுவதும் பல்வேறு மாநாடுகளில் தங்களைத் தொடர்ந்து பயிற்றுவித்துக் கொண்டு வருகின்றனர். இந்த வசதியை ஒரு மருத்துவமனையாக இருந்தாலும், சுசீலா பிரபாகரன் அத்தகைய அறுவை சிகிச்சைக்கு தேவையான ஆதாரங்கள் இல்லாத மக்களுக்கு சிகிச்சை அளிப்பதை நிறுத்துவதில்லை.
புற இணைப்புகள்
பகுப்பு:கேரளப் பெண் அறிவியலாளர்கள் பகுப்பு:வாழும் நபர்கள்
காரட் (நிறை)
காரட் அல்லது கரட் (carat / ct) என்பது 200 mg இற்குச் சமமான நிறை அலகு ஆகும். ஆபரண அளவையிவ் பயன்படும் இது, இரத்தினக்கற்களையும் முத்துக்களையும் அளவிடப்பயன்படுகிறது. தற்போதைய வரையறை, சில நேரங்களில் "மெட்ரிக் காரட்" என அழைக்கப்படுகிறது. 1907 ஆம் ஆண்டில் எடைகள் மற்றும் அளவீடுகள் பற்றிய நான்காவது பொது மாநாட்டில் ஏற்றுக்கொள்ளப்பட்டது. அதன்பிறகு உலகெங்கிலும் உள்ள பல நாடுகளில் ஏற்றுக்கொள்ளப்பட்டது. காரட் 2 மி.கி. இன் 100 புள்ளிகளாக பிரிக்கக்கூடியது.
உசாத்துணை
பகுப்பு:பொருண்மையின் அலகுகள்
கிழக்கு லண்டன் மசூதி
கிழக்கு லண்டன் மசூதி (East London Mosque ) இங்கிலாந்தின் லண்டன் நகரில் ஒயிட்சேப்பல் சாலையில் அமைந்துள்ள பள்ளிவாசல் ஆகும். இங்கிலாந்தில் அமைந்துள்ள மிகப்பெரிய பள்ளிவாசலாக இது விளங்குகின்றது.இந்தப் பள்ளிவாசலும் லண்டன் முசுலிம் மையமும் இப்பகுதியில் இசுலாமிய சமயத்திற்கும் பண்பாட்டிற்கும் மையங்களாக விளங்குகின்றன. இந்தப் பள்ளிவாசல் 1985 ஆம் ஆண்டு திறக்கப்பட்டது. இங்கு 7,000 நபர்கள் தொழ முடியும். இந்த மசூதி இங்கிலாந்து நாட்டிலேயே முதன்முதலில் 1986 ல் ஒலிப்பெருக்கி பயன்படுத்த அனுமதிக்கப்பட்ட மசூதி ஆகும்.
லண்டன் முசுலிம் கலாச்சார மையம்
கிழக்கு லண்டன் மசூதியும் லண்டன் முசுலிம் கலாச்சார மையமும் இப்பகுதியில் இசுலாமிய சமயத்திற்கும் பண்பாட்டிற்கும் மையங்களாக விளங்குகின்றன.லண்டன் முசுலிம் கலாச்சார மையம் 2001 ல் இளவரசர் சார்லசால் தொடங்கிவைக்கப்பட்டது. தொடக்க விழாவில் 15,000 நபர்கள் கலந்து கொண்டனர்.
விருது
2008 ஆம் ஆண்டு அக்டோபரில் கிழக்கு லண்டன் மசூதி மற்றும் லண்டன் முஸ்லீம் மையம் ஆகியவற்றிற்கு "உலக அமைதி மற்றும் ஒற்றுமைக்காக" இஸ்லாமிய சேனல் மையம் சார்பாக சிறந்த மசூதி விருது வரங்கப்பட்டது.
பாலி, கோவா
பாலி (Pale) வடக்கு கோவா மாவட்டத்தில் உள்ள ஒரு கணக்கெடுப்பில் உள்ள நகரம் ஆகும்.
நிலவியல்
இந்நகரம் சராசரியாக கடல் மட்டத்திலிருந்து 0 மீட்டர் (0 அடி) உயரத்தில் அமைந்துள்ளது.
மக்கள் தொகையியல்
2001 ஆம் ஆண்டு இந்திய மக்கள் தொகை கணக்கெடுப்பின்படி, 5706 மக்கள் இங்கு வசிக்கின்றனர். இவர்களில் 53% ஆண்கள், 47% பெண்கள் ஆவார்கள். ஆண்களின் சராசரி கல்வியறிவு 75% ஆகும். இதில் ஆண்களின் கல்வியறிவு 82%, பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட அதிகமானதாகும். பாலியில் மக்கள் தொகையில் 10% 6 வயதுக்குட்பட்டோர் ஆவார்கள்.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:கோவா மாநிலத்திலுள்ள ஊர்களும் நகரங்களும் பகுப்பு:வடக்கு கோவா மாவட்டம்
நீலகிரி பூக்கொத்தி
நீலகிரிப் பூக்கொத்தி (ஆங்கிலப் பெயர்: Nilgiri flowerpecker, உயிரியல் பெயர்: Dicaeum concolor) என்பது பூக்கொத்திகளின் குடும்பத்தில் உள்ள ஒரு சிறிய பறவை ஆகும். இது பெரும்பாலும் தேன் மற்றும் பழங்களைப் புசிக்கிறது. இது ஒரு முக்கியமான மகரந்தக்காவி ஆகும்.
விளக்கம்
இது 9 செ.மீ. நீளம் மட்டுமே உள்ள ஒரு சிறிய பறவை ஆகும். இவற்றில் பால் ஈருருமை அறிவது கடினம். இவை மேற்குத்தொடர்ச்சி மலைக் காடுகளிலும், நீலகிரி மலைப் பகுதிகளிலும் வசிக்கின்றன. இவற்றின் மேல்புறம் வெளிர் பழுப்பு நிறத்திலும், அடிப்பகுதி வெள்ளை நிறத்திலும் இருக்கும்.
வெளி இணைப்புகள்
பகுப்பு:தென்னிந்தியப் பறவைகள்
ஹென்ரி பெத்தூன்
ஹென்ரி பெத்தூன் (Henry Bethune , பிறப்பு: நவம்பர் 16 1844, இறப்பு: ஏப்ரல் 16 1912), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1885-1897 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹென்ரி பெத்தூன்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
உத்ரா உன்னிகிருஷ்ணன்
உத்ரா உன்னிகிருஷ்ணன் (Uthara Unnikrishnan, பி: 2004) ஒரு இந்தியத் திரைப்படப் பின்னணிப் பாடகர். 2015 ஆண்டு, சிறந்த பெண் பின்னணிப் பாடகருக்கான தேசியத் திரைப்பட விருது பெற்றவர் இவ்விருது 2014 ஆம் ஆண்டில் ஏ. எல். விஜய் இயக்கத்தில் வெளியான சைவம் தமிழ்த் திரைப்படத்தில் இவர் பாடிய "அழகு"... பாடலுக்காக இவருக்கு வழங்கப்பட்டது. இப்பாடலை இவர் பாடிப் பதிவுசெய்யப்பட்டபோது இவரது வயது எட்டாகும். சிறந்த பெண் பின்னணிப் பாடகருக்கான தேசியத் திரைப்பட விருதினைத் தனது 10 ஆவது வயதில் பெற்ற உத்ரா உன்னிகிருஷ்ணன், இவ்விருதினைப் பெற்ற இளம்பாடகர் என்ற பெருமைக்கும் உரியவரானார்.
வாழ்க்கைக் குறிப்பு
உத்ரா உன்னிக்கிருஷ்ணனின் பெற்றோர் கருநாடக இசைப் பாடகர் பி. உன்னிகிருஷ்ணன் மற்றும் பரத நாட்டியக் கலைஞர் பிரியா உன்னிகிருஷ்ணன் ஆவர். இவரது தந்தை உன்னிக்கிருஷ்ணன் பலமுறை சிறந்த ஆண் பின்னணிப் பாடகருக்கான தேசியத் திரைப்பட விருது பெற்றவராவார். முதன்முதலாக 1995 இல் அவரது அறிமுகத் திரைப்பாடல்களான "என்னவளே அடி என்னவளே", "உயிரும் நீயே" ஆகியவற்றுக்காக சிறந்த ஆண் பின்னணிப் பாடகருக்கான தேசியத் திரைப்பட விருது பெற்றார். . தனது ஆறாவது வயதில் சுதா ராஜா என்ற ஆசிரியரிடம் கருநாடக இசைப்பயிற்சியைத் தொடங்கிய உத்ரா உன்னிக்கிருஷ்ணன், தமிழிசை மட்டுமல்லாது மேல்நாட்டு இசை பயில்வதிலும் ஆர்வம் கொண்டவர்.
கிருஷண் பால்
கிருஷண் லால் ('Krishan Pal Gurjar) (பிறப்பு: 4 பிப்ரவரி 1957) இந்தியாவின் அரியானா மாநில அரசியல்வாதியும், பாரதிய ஜனதா கட்சி பரிதாபாத் மக்களவை தொகுதியின் நாடாளுமன்ற மக்களவை உறுப்பினரும்,  7 சூலை 2021 முதல் நடப்பு மின்சக்தி, நிலக்கரி மற்றும் புதுப்பிக்கத்தக்க ஆற்றல் அமைச்சகம் மற்றும் கனரகத் தொழில் அமைச்சகத்தின் இணை அமைச்சரும் ஆவர்.
வெளி இணைப்புகள்
பகுப்பு:17வது நாடாளுமன்ற உறுப்பினர்கள் பகுப்பு:அரியானா அரசியல்வாதிகள் பகுப்பு:பாரதிய ஜனதா கட்சி அரசியல்வாதீகள் பகுப்பு:இந்திய அமைச்சர்கள்
அப்பு (நக்சலைட் தலைவர்)
எல் அப்பு என்கிற அற்புதசாமி இடதுசாரி தீவிரவாத இயக்கத்தைச் சார்ந்தவர். தமிழ் நாட்டின் தருமபுரி மாவட்டத்தில் 1977ல் உருவான நக்சலைட் இயக்கத்தை முன்னின்று வழிநடத்திய இருதலைவர்களில் ஒருவர். இன்னொருவர் பாலன்.
துவக்கக்கால வாழ்க்கை
அப்புவுக்கு அற்புதசாமி என்பதே இயற்பெயர் ஆகும் அவர் கோவை கோட்டைமேடு பகுதியைச் சேர்ந்தவர். அவரது தந்தை பெயர் லியோ அற்புதசாமி இளமைப்பருவந் தொட்டே பெதுவுடைமை இயக்க சிந்தனைகளில் ஈடுபாடு கொண்டவர்.
தொழிற்சங்களில்
அப்பு நகராட்சி தொழிலாளர் சங்கம், மோட்டார் தொழிலாளர் சங்கம், ஓட்டல் பணியாளர் சங்கம், ஆலைத் தொழிலாளர் சங்கம் என பல்வேறு தொழிற்சங்கங்களில் ஈடுபட்டு அவற்றுக்கு முன்னணி பொறுப்பாளராக இருந்தார். தொழிற்சங்க செயல்பாட்டின் ஒரு பகுதியாக நிலமீட்சிப் போராட்டம், பஞ்சாலைப் போராட்டம் என பல்வேறு போராட்டங்களுக்கு தலைமை ஏற்று சிறை சென்றார். இதன்வழியாக அவர் மாநில அளவிலான தொழிற்சங்க செயல்பாட்டாளராக வளர்ச்சியடைந்தார்.
கைது
இந்திய சீனப் போர் ஏற்பட்டதைத் தொடர்ந்து நேரு தலைமையிலான இந்திய அரசு தேசதுரோக குற்றச்சாட்டின்பேரில் கம்யூனிஸ்டுகளை கைது செய்யத் துவங்கியது. இதில் நாடு முழுவதும் ஏறக்குறைய 1000 த்துக்கும் மேற்பட்ட கம்யூனிஸ்டுகள் கைதுசெய்யப்பட்டனர். தமிழகத்தில் 80 பேர் கைது செய்யப்பட்டு கடலூர் சிறையில் அடைக்கப்பட்டனர். அதில் அப்புவும் ஒருவர். சுமார் ஓர் ஆண்டுகாலம்வரை சிறையில் இருந்த அப்பு, வெளிவந்த பிறகு கோவை தொழிலாளர்களிடம் நிதி திரட்டி, அவரின் முன்முயற்சியால் 'கோவைத் தொழிலாளர் வர்க்கம் கொடுத்த செந்தீக்கதிரை உயர்த்திப் பிடித்திடுவோம்' எனும் வாசகத்தோடு அப்புவை ஆசிரியராகக் கொண்டு தீக்கதிர் வார இதழ் 1963 ஆம் ஆண்டு சூன் 29 ஆம் தேதியன்று வெளிவந்தது. இந்திய பொதுவுடமைக் கட்சி அமைப்பு ரீதியாக பலமுறை பத்திரிக்கையை நிறுத்தக் கோரிய நிலையில் அதை ஏற்காது அப்பு தொடர்ந்து பத்திரிக்கையை நடத்திவந்தார். இந்திய பொதுவுடமைக் கட்சியில் நாடளவில் ஏற்பட்ட அதிருப்தி போக்கானது மெல்ல மெல்ல வளர்ந்து கட்சியை இந்திய கம்யூனிஸ்ட், மார்க்சிய கம்யூனிஸ்ட் என பிளவுபட்ட சூழல் ஏற்பட்டது. அப்பு போன்றவர்கள் மார்க்சிய கம்யூனிஸ்டு பக்கம் நகர்ந்தனர். பின்னர் மார்க்சிய பொதுவுடமைக் கட்சியின் போக்கிலும் திருப்தி ஏற்படாமல் கட்சிக்குள் வாத பிரதிவாதங்கள் ஏற்பட்டு மேற்கு வங்கத்தில் நக்சல்பாரி இயக்கம் தோன்றியது. இது தொடர்பாக சி.பி.எம். முடன் நடைபெற்ற விவாதத்தின் போது அப்பு உள்ளிட்ட பலர் கட்சியில் இருந்து வெளியேற்றப் பட்டனர்.
நக்சல்பாரி இயக்கத்தில்
இந்நிலையில் அப்பு கல்கத்தா சென்று நக்சல்பாரியின் முதன்மைத் தலைவரான  சாரு மஜூம்தாரைச் சந்தித்தார். 1967 நாவம்பர் 11 அன்று கல்கத்தாவில் உள்ள ஷாஹித் மினார் மைதானத்தில் நடந்த மாபெரும் பொதுக் கூட்டத்தில் அப்பு நக்சல்பாரிப் பாதையின் தேவை குறித்து உரையாற்றினார். மேலும் சாரு மஜூம்தாரைப் பொதுச் செயலாளராகக் கொண்ட சி.பி.ஐ.(மா.லெ) மையக் குழுவுக்கு தமிழகத்திலிருந்து உறுப்பினராகத் தேர்ந்தெடுக்கப்பட்டார்.
கல்கத்தாவிலிருந்து அப்பு வந்தவுடன் பழைய கட்சியின் மீது அதிருப்தியுடன் இருந்த, கட்சியிலிருந்து நீக்கப்பட்ட தோழர்களை ஒருங்கிணைத்தார். அவரின் முயற்சியால் 1968 மார்ச் மாதம் 16 பேரைக் கொண்ட தமிழ்நாடு மாநில ஒருங்கிணைப்புக் குழு உருவாக்கப்பட்டது. ஏழத்தாழ ஒன்பது மாவட்டங்களில் மாவட்ட மற்றும் கிளை அமைப்புகள் உருவாக்கப்பட்டன.
இதன்பிறகு சாரு மஜூம்தார் தலைமையிலான நக்சலைட் எனப்படும் இ.க.க (மா.லெ) கட்சியின் சார்பில் 1969ஆம் ஆண்டு மார்ச் மாதத்தில் தஞ்சை மாவட்டம் குமணந்துறை கிராமத்தில் முதல் மாநில மாநாடு நடந்தது. அதில் ஒன்பது பேர் கொண்ட மாநிலக் குழு தேர்வு செய்யப்பட்டது. அதில் அப்பு மாநிலச் செயலாளராகவும், புலவர் கலியபெருமாள் துணைப் பொதுச் செயலாளராகவும் தேர்ந்தெடுக்கப்பட்டனர். அப்பு காவல் துறையினரால் தேடப்பட்டார். அவர்மீது எந்த பெரிய குற்றப்பதிவும் இல்லாமலேயே அவரை தேடப்படும் குற்றவாளியாக அறிவித்தார்கள். வால்டர் தேவாரம் தலைமையிலான காவல்படை அவரை 1979 செப்டெம்பரில் தருமபுரி-திருப்பத்தூர் சாலையில் உள்ள நாயக்கன் கொட்டாய் என்ற ஊரில் கைது செய்தது. தேடுதல் வேட்டை என்ற பேரில் எளியமக்கள் மேல் போலீஸ் நடத்திய தாக்குதலின் விளைவாகவே அப்பு சரண் அடைந்ததாகச் சொல்லப்படுகிறது.
1979 செப்டெம்பர் 17 அன்று அப்பு தருமபுரி பெண்ணாகரம் அருகே ஒகேனேக்கல் காடுகளில் வைத்து சுட்டுக்கொல்லபப்ட்டு புதைக்கப்பட்டார் என்றும் சொல்லப்படுகிறது. அதிகாரபூர்வமாக இப்போதும் இவர்கள் தேடப்படும் தலைமறைவுக் குற்றவாளிகளே. நாயக்கன்கொட்டாயில் இவர்களுக்கு நினைவுச்சின்னம் அமைக்கப்ப்பட்டுள்ளது
மேற்கோள்கள்
பகுப்பு:இடதுசாரி அரசியல் பகுப்பு:நக்சலைட்டுகள் பகுப்பு:தருமபுரி மாவட்ட நபர்கள் பகுப்பு:கோவை மக்கள்
மக்ரிபு
மாகரெபு (Maghreb, or ;நேரடிப் பொருள்: "பொழுது சாய்தல்"; المغرب العربي al-Maghrib al-ʻArabī, "அராபிய மேற்கு"'; முன்பு  பார்பரி கடற்கரை என அறியப்பட்டது),  அல்லது பெரும் மாகரெபு (المغرب الكبير al-Maghrib al-Kabīr), பெரும்பான்மையான  மேற்கத்திய வடக்கு ஆப்பிரிக்கா அல்லது எகிப்திற்கு மேற்கிலுள்ள வடமேற்கு ஆப்பிரிக்கா பகுதிகளைக் குறிக்கும். மரபுப்படியான வரையறை அட்லாசு மலைகளையும் மொரோக்கோ, அல்சீரியா, தூனிசியா, லிபியாவின் கடலோரப் பகுதிகளையும் உள்ளடக்கியது. 1989இல் அராபிய மாகரெபு ஒன்றியம் உருவானபிறகு தற்போதைய மாகரெபிற்கான வரையறையில் மூரித்தானியாவும் சர்ச்சைக்குரிய (பெரும்பாலும் மொராக்கோவின் கட்டுப்பாட்டிலுள்ள)  மேற்கு சகாராவும் உள்ளடங்கி உள்ளன. எசுப்பானியாவில் (711–1492) அல்-அன்டாலுசு காலத்தில் மாகரெபின் குடிகள் "மூர்கள்" எனப்பட்டனர். அக்காலத்தில் எசுப்பானியாவின் இசுலாமியப் பகுதிகள் பொதுவாக மாகரெபில் சேர்க்கப்பட்டன. இதனாலேயே எசுப்பானிய இசுலாமியரை மேற்கத்திய ஆவணங்கள் மூர்கள் எனக் குறிப்பிடுகின்றன.
வரலாற்றில் இந்தப் பகுதியை குறிப்பிடுகையில் மூரித்தானியா, நுமிடியா, புராதன லிபியா, உரோமோனிய ஆபிரிக்கா பகுதிகளை உள்ளடக்கியதாக காட்டுகின்றன. மாக்ரிப் என்ற அராபியச் சொல்லிற்கு "மேற்கு" என்று பொருள்படும். எனவே அல்-மாகரெபு என்பது ஞாயிறு மறையும் மேற்குப் பகுதி எனப்பொருள்படும். இது ஏழாம் நூற்றாண்டில் இசுலாமியர் கைப்பற்றிய பகுதிகளின் மிக மேற்கான பகுதியாக இருந்தது.
பெர்பர் மொழியில் இது தமாசுகா எனப்படுகின்றது; இது பெர்பர்களின் நாடு எனப் பொருள்படும். இந்தப் பெயர் 20ஆம் நூற்றாண்டின் பிற்பகுதியில் பெர்பர் செயற்பாட்டாளர்களால் பரப்பப்பட்டுள்ளது. தற்போதைய நாடுகள் இப்பகுதியில் இருபதாம் நூற்றாண்டின் மத்தியில் நிறுவப்படுவதற்கு முன்பாக மாகரெபு மிகவும் பரவலாக தெற்கில் அட்லாசு மலைக்கும் நடுநிலக் கடலுக்கும் இடைப்பட்ட சிறு பகுதியைக் குறித்தது. கிழக்கு லிபியாவை உள்ளடக்கியும் தற்கால மூரித்தானாவை விலக்கியும் குறிப்பிடப்பட்டு வந்தது. 19ஆம் நூற்றாண்டின் இறுதியில் கூட வட ஆப்பிரிக்காவின் மேற்கு நடுநிலக் கடலின் கடலோரப் பகுதிகளைக் குறிக்கப் பயன்படுத்தப்பட்டது. அல்சீரியா, மொரக்கோ, துனிசியா பகுதிகளைக் குறிக்க குறிப்பாக பயன்படுத்தப்பட்டது.
ஆப்பிரிகக் கண்டத்தின் மற்ற பகுதிகளிலிருந்து அட்லாசு மலைகளாலும் சகாரா பாலைவனத்தாலும் விலகியிருந்ததால் மாகரெபு மக்கள் தெற்கு ஐரோப்பா மற்றும் தென்மேற்கு ஆசியாவின் நடுநிலக் கடல் நாடுகளுடன்  வணிக, பண்பாட்டு தொடர்புகளைக் கொண்டிருந்தனர்.
பெர்பர்களின் நுமிடியா இராச்சியத்திலும் பின்னதாக உரோமைப் பேரரசு காலத்திலும் இப்பகுதி தனித்த அரசியல் அடையாளத்தைக் கொண்டிருந்தது. இடையில் சிறிது காலத்திற்கு செருமானிய வாண்டல்கள் ஆக்கிரமித்தனர்; பின்னர் சிறிது காலத்திற்கு பைசாந்தியப் பேரரசு ஆட்சியின் கீழ் இருந்தது. இசுலாமிய கலீபகங்கள், உமையா கலீபகம், அப்பாசியக் கலீபகம், மற்றும் பாத்திம கலீபகங்களின் ஆட்சியின் கீழ் இருந்தது. 8ஆம் நூற்றாண்டு முதல் 13ஆம் நூற்றாண்டு வரை வெவ்வேறு பெர்பிய இராச்சியங்கள் ஆண்டு வந்தன. ஓட்டோமான் துருக்கியர்களும் சிறிது காலத்திற்கு இப்பகுதியை ஆண்டுள்ளனர்.
மூரித்தானியா, மொராக்கோ, துனீசியா, அல்சீரியா, மற்றும் லிபியா1989இல் மாகரெபு ஒன்றியத்தை நிறுவின; பொதுச் சந்தையில் கூட்டுறவை வளர்க்கவும் பொருளியல் ஒருங்கிணைப்பை மேம்படுத்தவும் இம்முனைவு மேற்கொள்ளப்பட்டது. துவக்கத்தில் இதனை முன்மொழிந்த முஅம்மர் அல் கதாஃபி இதனை அரபு வல்லரசாக்க கனவு கண்டார். மொராக்கோவின் வற்புறுத்தலால் மேற்கு சகாரா ஒன்றியத்தில் சேர்க்கப்பட்டது.
மேற்கு சகாரா குறித்து அல்சீரியாவிற்கும் மொராக்கோவிற்கும் இடையேயான பிணக்கு வலிதாக மீளெழுந்தபோது இருநாடுகளுக்கும் இடையேயான தீரா எல்லைப் பிரச்சினைகளும் மீண்டும் எழுந்தன. இந்தப் பிணக்கினால் ஒன்றியத்தின் செயற்பாடுகள் பாதிக்கப்பட்டு தற்போது செயலிழந்துள்ளது. இருப்பினும், இப்பகுதியிலுள்ள நிலையற்றத் தன்மையும் வளரும் அண்டைநாட்டு அச்சுறுத்தல்களும் இப்பகுதியில் கூட்டுறவின் இன்றியமையாமையை வலுப்படுத்துகின்றது – அராபிய மாகரெபு ஒன்றிய வெளிநாட்டு அமைச்சர்கள் மே 2015இல் ஒருங்கிணைந்த பாதுகாப்பு கொள்கைக்கான தேவையை வலியுறுத்தி உள்ளனர்.
வெளி இணைப்புகள்
பகுப்பு:வடக்கு ஆப்பிரிக்கா பகுப்பு:ஆப்பிரிக்கப் புவியியல்
ரியா
ரியா என்பவர் கிரேக்கத் தொன்மவியலில் கூறப்படும் யுரேனசு மற்றும் கையாவின் பிள்ளைகளான பன்னிரு டைட்டன்களுள் ஒருவர் ஆவார். இவர் குரோனசின் சகோதரியும் மனைவியும் ஆவார். இவரே முக்கியமான ஆறு ஒலிம்பியர்களின் தாய் ஆவார். அதனால் இவரை கடவுள்களின் தாய் என்று அழைக்கின்றனர். சனிக்கோளின் இரண்டாவது பெரிய நிலவிற்கு இவர் பெயரே சூட்டப்பட்டுள்ளது.
தொன்மவியல்
ஈசியோடின் தியோகோனி நூலின் படி குரோனசு-ரியா தம்பதிக்கு எசுடியா, டிமிடர், எரா, ஏடிசு, பொசைடன் மற்றும் சியுசு என்ற வரிசையில் ஆறு குழந்தைகள் பிறந்தனர். தன் பிள்ளைகளால் தனக்கு அழிவு வரும் என்பதை குரோனசு தன் பெற்றோரான யுரேனசு மற்றும் கயாவின் மூலம் அறிந்து கொண்டார். அதனால் குரோனசு தனக்கு பிறக்கும் குழந்தைகளை உடனே விழுங்கிவிடுகிறார். கடைசிக் குழந்தையான சியுசை காபாபற்ற நினைத்த ரியா துணி சுற்றிய கல்லைக் குழந்தை என்று கூறி குரோனசை ஏமாற்றிவிடுகிறார். பிறகு கிரீட் தீவில் உள்ள இடா மலைச்சிகரத்தின் குகையில் சியுசை மறைத்து வைத்தார் ரேயா. அதன் பிறகு அக்குழந்தையை கையா வளர்த்ததாகக் கூறப்படுகிறது.
மேற்கோள்கள்
பகுப்பு:கிரேக்கக் கடவுளர் பகுப்பு:கிரேக்கத் தொன்மவியல்
போந்தவாக்கம் ஊராட்சி
போந்தவாக்கம் ஊராட்சி (Pondavakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1338 ஆகும். இவர்களில் பெண்கள் 679 பேரும் ஆண்கள் 659 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செங்கம் (சட்டமன்றத் தொகுதி)
செங்கம் (தனி) சட்டமன்றத் தொகுதி, இந்தியாவின், தமிழ்நாடு மாநிலத்தில்  திருவண்ணாமலை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 62. இது திருவண்ணாமலை மக்களவைத் தொகுதியுள் அடங்குகிறது. திருப்பத்தூர், தண்டாரம்பத்து, திருவண்ணாமலை, கலசப்பாக்கம், போளூர், அரூர் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.
இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
தொகுதியில் அடங்கியுள்ள பகுதிகள்
குப்பநத்தம், பரமனந்தல், தீத்தாண்டப்பட்டு, வளயெம்பட்டு, புதுப்பட்டு, ஆலப்புத்தூர், குயிலம், அன்வராபாத், செ.நாச்சிப்பட்டு, காயம்பட்டு, சென்னசமுத்திரம், பக்கிரிப்பாளையம், அரசன்கன்னி, மேல்செங்கம், மேல்செங்கம் (ஆர்.எப்), அந்தனூர், மேல்புழதியூர், பெரும்பட்டம், மண்மலை, கரியமங்கலம், பிஞ்சூர், வேடங்குப்பம், மேல்பள்ளிப்பட்டு, மேல்வணக்கம்பாடி, ஆனந்தவாடி (ஆர்.எப்), ஆனந்தவாடி, கட்டமடுவு, நரடாப்பட்டு, மேல்ராவந்தவாடி, கரியமலைப்பாடி, ஆணடிப்பட்டி, தம்புநாய்க்கன்பட்டி, மண்ணாண்டிப்பட்டி, பொரசப்பட்டு, தாழையூத்து, அரட்டவாடி, அரியாகுஞ்சூர், சொரப்பனந்தல், மேல்பொஎன்னாத்தூர், உச்சிமலைக்குப்பம், விண்ணவனுர், பாய்ச்சல், நல்லூர், கண்ணக்குருக்கை, சின்னகோளப்பாடி, பாலியப்பட்டு, அஸ்வனகாசுருணை, பெரியகோளப்பாடி, பீமானந்தல், மேல்கரிப்பூர், கோழுந்தம்பட்டு, சாத்தனூர், சாத்தனூர் அணை, நீப்பத்துறை, வெள்ளாலம்பட்டி, இளங்குன்னி, குருமப்பட்டி, கல்லடாவி, மணிக்கல், புளியம்பட்டி, கருங்காலிப்பாடிபட்டி, வேப்பூர்செக்கடி, வீரணம், தரடாப்பட்டு, கணக்கந்தல், நெடுங்கவாடி, செ.அகரம், பெரும்பாக்கம், சேரந்தாங்கல், கீழ்வணக்கம்பாடி, தண்டராம்பட்டு, கீழ்ராவந்தவாடி, ஓலகலப்பாடி, கொலமஞ்சனூர், மலமஞ்சனூர் டி.வேளுர், செ.ஆண்டாப்பட்டு, தானிப்பாடி, சின்னியம்பேட்டை, ரெட்டியாபாளையம், மலையனூர்செக்கடி,மல்காபூர்,கீழ்பாச்சார், மேல்பாச்சார், மோத்தல்க்கல், மேல்முத்தனூர், ஆத்திப்பாடி, புதுர்செக்கடி, ஜம்போடை, போந்தை, நாராயணக்குப்பம், அப்புநாய்க்கன்பாளையம், திருவிடத்தனூர், எடத்தனூர், தென்முடியனூர், அகரம்பள்ளிப்பட்டு, அல்லப்பனூர், ராயண்டபுரம், புத்தூர்செக்கடி, பீமரப்பட்டி, மேல்மலச்சி, அக்கரப்பட்டி, செம்மம்பட்டி, பெருங்கொளத்தூர், தொண்டமானூர், சதக்குப்பம், உண்ணாமலைப்பாளையம், வாழவச்சனூர், கோட்டையூர், பெலாமரத்தூர், வண்ணாங்குட்டை, பண்டீரேவ், படபஞ்சமரத்தூர், மேல்சிலம்படி, கீழ்தட்டீயாப்பட்டு, மேல்தட்டீயாப்பட்டு, புலியூர், ஊர்கவுண்டனூர், கிளையூர், எருகம்பட்டு நெல்லிவாய், அத்திப்பட்டு, பெருமுட்டம், கல்லாத்தூர், மேல்பட்டு, சின்னகீழ்பட்டு மற்றும் கீழ்பட்டு கிராமங்கள், செங்கம் (பேரூராட்சி).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:திருவண்ணாமலை மாவட்டம் பகுப்பு:தமிழ்நாடு சட்டமன்றத் தொகுதிகள்
பி. எல். பட்நகர்
பேராசிரியர் பிரபுலால் பட்நகர்(ஆகஸ்ட் 7, 1912 - அக்டோபர் 5, 1976) இருபதாவது நூற்றாண்டில் சிறப்புப் புகழ் பெற்ற இந்தியக் கணிதவியலாளர்களில் ஒருவர். இலாஹாபாத் பல்கலைக்கழகத்தில் வான்கோளவியலில் முனைவர் பட்டம் (D.Sc) பெற்று, பிறகு, ஐக்கிய அமெரிக்க நாடட்டில், ஹார்வர்ட் பல்கலைக்கழகத்திற்கு ஃபுல்பிரைட் ஆய்வாளராகச் சென்று அங்கு Plasma இயற்பியலில் ஆய்வுகள் செய்து பெயர் பெற்றார்.1955இல் இந்திய விஞ்ஞானக்கழகத்தின் ஃபெல்லோ வாக தேர்வு செய்யப்பட்டார். 13 ஆண்டுகள் பங்களூர் இந்திய அறிவியல் கழகத்தின் பயன்பாட்டுக் கணிதத் துறையின் தலைவராகப் பணியாற்றி பற்பல இளம் மாணவர்களைக் கணித ஆய்வுப் பணியில் ஊக்கப்படுத்தினார். இந்தியக் கணிதக் கழகத்தின் சரித்திரத்திலேயே மறக்கமுடியாத அளவிற்கு அதன் தலைவராகவும் மற்றும் அதன் பல பொறுப்புகளிலும் உயர்ந்த பணிபுரிந்தார். 1963 இல் இந்திய அரசு அவருக்கு 'பத்ம பூஷண்' பட்டத்தை வழங்கியது. 130 ஆய்வுக்கட்டுரைகள் இயற்றி 29 மாணவர்களுக்கு முனைவர் பட்டப்படிப்புக்கு இயக்குனரகவும் இருந்திருக்கிறார்.
மனிதாபிமான நற்குணங்கள்
கணிதத்துறைக்கு அவரளித்த சிறந்த பங்குமட்டுமல்லாமல் பல நூற்றுக்கணக்கான மாணவர்களுக்கும் ஆசிரியர்களுக்கும் அவர் நல்லாசானாக இருந்த பெருமை அவருடையது. செய்தொழிலில் ஒர் ஆழ்ந்த ஈடுபாடு, எல்லோருக்கும் உதவவேண்டும் என்ற மனப்பான்மை இவைகளில் சிறந்து விளங்கினார்.
தேசீயக்கணிதப்பணி
பாரத நாட்டின் கணிதத்துறைக் கல்விக்காகவும், அதன் ஆய்வுக்கூட அமைப்பு, நடைமுறை இவைகளுக்காகவும் தேசீய அளவில் என்னென்ன குழுக்கள், வாரியங்கள் அமைக்கப்பட்டனவோ அநேகமாக அவ்வளவிலும் அவர் முக்கியமான பொறுப்பில் பணி புரிந்து பங்களித்திருக்கிறார்.
அனைத்துலகக்குழுக்களில் பணி
பகுப்பு:இந்தியக் கணிதவியலாளர்கள் பகுப்பு:1912 பிறப்புகள் பகுப்பு:1976 இறப்புகள் பகுப்பு:ஆர்வர்டு பல்கலைக்கழக முன்னாள் மாணவர்கள்
ஆஷா போஸ்லே
ஆஷா போஸ்லே (Asha Bhosle (பிறப்பு 8 செப்டம்பர் 1933) ஓர் இந்தியப் பின்னணி பாடகர் மற்றும் ஒரு தொழில்முனைவோர் ஆவார். அவர் இந்தி சினிமாவில் பின்னணி பாடுவதன் மூலம் பரவலாக அறியப்படுகிறார், இருப்பினும் அவர் பல திறனைக் கொண்டிருந்தார்..  போஸ்லேவின் தொழில் வாழ்க்கை 1943 இல் தொடங்கி ஆறு தசாப்தங்களுக்கும் மேலாக நீடித்தது. அவர் ஆயிரத்துக்கும் மேற்பட்ட பாலிவுட் திரைப்படங்களுக்கு பின்னணி பாடல் பாடியுள்ளார். மேலும், தனிப் பாடல் தொகுதிகளையும் பாடியுள்ளதோடு இந்தியாவிலும் வெளிநாட்டிலும் ஏராளமான தனி இசை நிகழ்ச்சிகளில் பங்கேற்றார். 2006 ஆம் ஆண்டில், ஆஷா போஸ்லே 12,000 க்கும் மேற்பட்ட பாடல்களைப் பாடியதாகக் கூறினார், 2011 ஆம் ஆண்டில், கின்னஸ் புத்தகத்தால் உலக வரலாற்றில் அதிக பதிவு செய்யப்பட்ட கலைஞராக அவர் அதிகாரப்பூர்வமாக அறிவிக்கப்பட்டார்.  இந்திய அரசு 2000 ஆம் ஆண்டில் தாதாசாகேப் பால்கே விருதையும் 2008 இல் பத்ம விபூஷன்  விருதையும் வழங்கியது. போஸ்லே பின்னணி பாடகியான லதா மங்கேஷ்கரின் சகோதரி ஆவார்.
ஆரம்பகால வாழ்க்கை மற்றும் தொழில்
ஆஷா போஸ்லே சாங்லியில் உள்ள கோர் எனும் சிறிய குக்கிராமத்தில் பிறந்தார், தற்போது இந்தப் பகுதி மகாராட்டிரத்தில் உள்ள சாங்க்லி மாவட்டத்தில் உள்ளது. இவரது தந்தை மராத்திய இசை மேதையான பண்டிட் தீனநாத் மங்கேஷ்கர் ஆவார். இவர் மராத்தி மற்றும் கொங்கனி மரபினைச் சேர்ந்தவர் ஆவார். மேலும் ஆஷாவின் தாயார் குராத்தினைச் சேர்ந்த செவந்தி ஆவார். அவரது தந்தையார் ஒரு திரையரங்கு நடிகர் மற்றும் சாஸ்த்ரீய சங்கீத வித்வானாவார். அவருக்கு ஒன்பது வயது இருக்கும் பொழுது, அவரது தந்தையார் காலமானார். அவரது குடும்பம் முதலில் புனேவில் இருந்து கோல்ஹாபூரிற்கு குடிபெயர்ந்தது மேலும் அங்கிருந்து மும்பைக்கு குடிபெயர்ந்தது. அவரும் அவரது மூத்த சகோதரியான லதா மங்கேஷ்கர் அவர்களும் குடும்பத்தைப் பேணுவதற்காக திரைப்படங்களில் நடிக்கவும் பாடவும் துவங்கினார்கள். அவருடைய முதல் திரைப்படப் பாடலான சலா சலா நவ பாலா என்ற மராத்தி மொழிப்பாடலை மாஜா பல் என்ற படத்திற்காக பாடினார்(1943). இந்தப்படத்திற்கு தத்தா தவ்ஜேகர் இசை அமைத்தார். அவர் ஸாவன் ஆயா என்ற பாடலை ஹன்ஸ்ராஜ் பெஹ்ல் அவர்களின் சுனரியா (1948) என்ற படத்திற்கு பாடியதும் அவர் இந்தியில் அறிமுகமானார். அவர் தனியாக பாடிய முதல் இந்தித் திரைப்படப்பாடல் ராத் கி ராணி (1949) என்ற படத்திற்காகும்.
16 வயதில், அவர் 31 வயதான கண்பத்ராவ் போஸ்லேவுடன் என்பவரை இவரது குடும்பத்தின் விருப்பத்திற்கு மாறாக திருமணம் செய்து கொண்டார்.
தொழில் வாழ்க்கை
வலது|thumb| 2008 இல் போஸ்லே 1960 களின் முற்பகுதியில், முக்கிய பின்னணி பாடகர்களான கீதா தத், சம்ஷாத் பேகம், மற்றும் லதா மங்கேஷ்கர் ஆகியோர் முன்னணி பெண் நடிகர்களுக்கும் பெரிய நடிகர்கள் நடிக்கும் திரைப்படங்களுக்கும் பாடுவதில் ஆதிக்கம் செலுத்தி வந்தனர். அவ்வாறு அவர்களால் பாட மறுக்கும் பாடலகளையோ அல்லது இரண்டாம் நிலை நடிகைகளின் படப் பாடல்களையே இவர் பாடி வந்தார். 1950 களில், பாலிவுட்டில் பெரும்பாலான பின்னணி பாடகர்களை விட இவர் அதிகமான பாடல்களைப் பாடினார். இவற்றில் பெரும்பாலானவை குறைந்த நிதியில் தயாரிக்கப்பட்ட பி- அல்லது சி-கிரேடு படங்களாக இருந்தன. அவரது முந்தைய பாடல்களை ஏ.ஆர்.குரேஷி, சஜ்ஜாத் உசேன் மற்றும் குலாம் முகமது ஆகியோர் இசையமைத்தனர், மேலும் இந்த பாடல்கள் மக்களின் கவனத்தினை ஈர்க்கத் தவறிவிட்டன. சஜ்ஜாத் உசேன் இசையமைத்த சாங்டில் (1952) பாடியதால், அவருக்கு பரவலாக அங்கீகாரம் கிடைத்தது. இதன் விளைவாக, திரைப்பட இயக்குனர் பிமல் ராய் அவருக்கு பரினிதாவில் (1953) பாட வாய்ப்பு அளித்தார். பூட் போலிஷ் (1954) இல் முகமது ரபியுடன் "நான்ஹே முன்னே பச்சே" பாடல் பாடுவதற்கு ராஜ் கபூர் ஒப்புக்கொண்டத்ன் மூலம் பிரபலமானார். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (January 2017)">மேற்கோள் தேவை  ]
இளையராஜா
1980 களின் முற்பகுதியில் இந்தியத் திரைப்பட இசையமைப்பாளர் இளையராஜா இசையில்  மூன்றாம் பிறை (1982) படத்திற்காக (இந்தியில் 1983 ஆம் ஆண்டில் சத்மாவாக ரீமேக் செய்யப்பட்டது) திரைப்படத்திற்காகப் பாடினார். 1987 ஆம் ஆண்டில் எங்கா ஓரு பாட்டுக்காரன் திரைப்படத்திற்கான "செண்பகமே" பாடல் மிகவும் குறிப்பிடத் தகுந்த பாடல் ஆகும். 2000 ஆம் ஆண்டில், ஆஷா கமல்ஹாசனின் அரசியல் படமான ஹே ராமின் மையக் கருத்துப் பாடலைப் பாடினார். மேலும் அதே படத்தில் நீ பார்த்த பார்வைக்கொரு எனும் பாடலையும் பாடினார்.
ஏ.ஆர்.ரஹ்மான்
ஏ.ஆர்.ரஹ்மான் இசையில் ரங்கீலா (1994) திரைப்படத்தில் மறுபிரவேசம் ஆனார். "தன்ஹா தன்ஹா" மற்றும் "ரங்கீலா ரே" போன்ற பாடல்கள் வெற்றி பெற்ற பாடல்களாக இருந்தன. அவரும் ரஹ்மானும் "முஜே ரங் தே" ( தக்ஷக் ), "ராதா கைஸ் நா ஜலே" ( லகான், உதித் நாராயணனுடன் டூயட்), "கஹின் ஆக் லாகே" ( தால் ), "ஓ பன்வேர்" ( KJ யேசுதாஸ் உடன்), "வெண்ணிலா வெண்ணிலா" ( இருவர், 1999), "செஒடம்பர் மாதம்" ( அலைபாயுதே, 2000) மற்றும் "துவன் துவன்" ( மீனாக்ஷி, 2004).
தனிப்பட்ட வாழ்க்கை
ஆஷாவின் வீடு தெற்கு மும்பையின் பெடார் சாலை பகுதியில் உள்ள பிரபுகுஞ்ச் ஆப்டில் அமைந்துள்ளது. ஆஷா, தனது 16ஆம் வயதில், 31 வயதான கண்பத்ராவ் போஸ்லேவுடன் சென்றுவிட்டாஎ. அவர்கள் 1960 ல் பிரிந்தனர். இவர்களுக்கு மூன்று குழந்தைகள் மற்றும் ஐந்து பேரக்குழந்தைகள் உள்ளனர். அவரது மூன்று குழந்தைகளில் மூத்தவர், ஹேமந்த் போஸ்லே ( ஹேமந்த் குமாரின் பெயரிடப்பட்டது), தனது ஆரம்ப ஆண்டுகளில் பெரும்பாலான நேரங்களை ஒரு விமானியாகக் கழித்தார், மேலும் இசை இயக்குநராக சில காலம் இருந்தார். போஸ்லேவின் மகள் வர்ஷா 8 அக்டோபர் 2012 அன்று தற்கொலை செய்து கொண்டார்; அவருக்கு வயது 56 ஆகும் மேலும் இவர் தி சண்டே அப்சர்வர் மற்றும் ரெடிஃப் பத்திரிகையின் கட்டுரையாளராக பணியாற்றினார்.
ஆஷாவின் இளைய குழந்தை ஆனந்த் போஸ்லே வணிக மற்றும் திரைப்பட இயக்கப் பிரிவினை படித்தார். அவர் ஆஷாவின் தொழில் வாழ்க்கையை நிர்வகிக்கிறார். அவரது பேரன், சைதன்யா (சிந்து) போஸ்லே (ஹேமந்தின் மகன்) ஆகியோர் உலக இசையின் ஓர் அங்கமாக கருதப்படுகின்றனர். அவர் இந்தியாவின் முதல் மற்றும் ஒரே பாய் இசைக்குழு ஆகியவற்றில் உறுப்பினராக உள்ளார், "எ பேண்ட் ஆஃப் பாய்ஸ்". இசைக்குழுவில் இவரது சகோதரிகள் லதா மற்றும் உஷா மங்கேஷ்கர் ஆகியோர் பின்னணி பாடகர்களாக உள்ளனர். அவரது மற்றொரு, சகோதரி மீனா மங்கேஷ்கர் மற்றும் சகோதரர் ஹிருதநாத் மங்கேஷ்கர் ஆகியோர் இசை இயக்குநர்கள் ஆவர்.
தேசிய திரைப்பட விருதுகள்
ஆஷா இரண்டு முறை சிறந்த பெண் பின்னணி பாடகருக்கான தேசிய திரைப்பட விருதை வென்றுள்ளார்:
பிற விருதுகள்
ஆஷா பல விருதுகளை வென்றுள்ளார், அவற்றுள் சில:
திருவாதிரைமங்கலம் ஊராட்சி
திருவாதிரைமங்கலம் ஊராட்சி (Thiruvathiraimangalam Gram Panchayat), தமிழ்நாட்டின் திருவாரூர் மாவட்டத்தில் உள்ள திருவாரூர் வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3597 ஆகும். இவர்களில் பெண்கள் 1762 பேரும் ஆண்கள் 1835 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழ்நாட்டில் இந்திய நாடாளுமன்றத் தேர்தல், 2019
இந்தியாவின் 17 ஆவது மக்களவைக்கான தேர்தல் 2019 ஆம் ஆண்டின் ஏப்ரல், மே மாதங்களில் நடைபெற்றது. தமிழ்நாட்டில் வாக்குப்பதிவு ஏப்ரல் 18 அன்று நடந்தது.
ஐசோபுரோப்பைல் ஆல்ககால்
ஐசோபுராப்பைல் ஆல்ககால் (Isopropyl alcohol) (ஐயுபிஏசி பெயர் புரோப்பேன்-2-ஓல் (propan-2-ol); பொதுவாக ஐசோபுரோப்பனால் (isopropanol) அல்லது 2-புரோப்பனால் (2-propanol) என்பது எளிதில் தீப்பற்றக்கூடிய நிறமற்ற, திடமான மணத்தைக் கொண்ட வேதிச் சேர்மம் (மூலக்கூற்று வாய்பாடு CH3CHOHCH3) ஆகும்.
தமிழ்நாட்டில் இந்திய நாடாளுமன்றத் தேர்தல், 2019
தேர்தல் இடைநீக்கம்
தேர்தல் ஆணையத்தின் பரிந்துரையை ஏற்று, வேலூர் மக்களவைத் தொகுதி தேர்தலை இடைநீக்கம் செய்து குடியரசு தலைவர் ராம்நாத் கோவிந்த் ஆணையிட்டார். ஆனால் இந்த மக்களவைக்கு உட்பட்ட ஆம்பூர் மற்றும் குடியாத்தம் சட்டமன்றத் தொகுதிகளுக்கு நடக்கும் இடைத்தேர்தலானது, திட்டமிட்டபடி நடைபெறும் என தேர்தல் ஆணையம் அறிவித்தது. பின்னர் இத்தொகுதிக்கான தேர்தல் ஆகத்து 05, 2019 அன்று நடைபெற்றது.
போட்டியிடும் கூட்டணிகள் / கட்சிகள்
அதிமுக, திமுக கூட்டணியில் தமிழ்நாடல்லாத புதுச்சேரி ஒன்றியப்பகுதி தொகுதியும் அடக்கம்.
ஐசோபுரோப்பைல் ஆல்ககால்
வெளி இணைப்புகள்
பகுப்பு:ஆல்ககால் கரைப்பான்கள் பகுப்பு:கிருமி நாசினிகள் பகுப்பு:தொற்றுநீக்கிகள் பகுப்பு:இரண்டாம்நிலை ஆல்ககால்கள் பகுப்பு:ஆல்கனால்கள் பகுப்பு:ஐசோபுரோப்பைல் சேர்மங்கள் பகுப்பு:வீட்டு வேதிப்பொருள்கள்
தமிழ்நாட்டில் இந்திய நாடாளுமன்றத் தேர்தல், 2019
நாம் தமிழர் கட்சி
நாம் தமிழர் கட்சி விவசாயி சின்னத்தில் 40 தொகுதிகளில் (பாண்டிச்சேரி உள்ளிட்ட) போட்டியிட்டது. ஆண்களுக்கும், பெண்களுக்கும் சரிசமமாக 50%-50% என்ற விகித்தில் 20 தொகுதிகளில் ஆண் வேட்பாளர்களையும், 20 தொகுதிகளில் பெண் வேட்பாளர்களையும் நிறுத்தியது.
தொகுதிவாரியாக முடிவு
ஒவ்வொரு தொகுதியிலும் கட்சிகள் பெற்ற வாக்கு.
இதையும் பார்க்கவும்
தமிழக சட்டமன்ற இடைத்தேர்தல்கள் 2019
குறிப்புகள்
பகுப்பு:2019 தேர்தல்கள் பகுப்பு:தமிழ்நாட்டில் இந்திய நாடாளுமன்றத் தேர்தல்கள் பகுப்பு:2019 நிகழ்வுகள்
சிகார் மாவட்டம்
சிகார் மாவட்டம் (Shigar District),இந்தியக் காஷ்மீரின் வடக்கில் உள்ள பாகிஸ்தான் ஆக்கிரமிப்பு ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாகத் தலைமையிடம் சிகார் நகரம் ஆகும். 2017 பாகிஸ்தான் மக்கள்தொகை கணக்கெடுப்பின்படி 8,900 சதுர கிலோ மீட்டர் பரப்பளவு கொண்ட சிகார் மாவட்ட மக்கள் தொகை 70,000 ஆகும். உலகின் இரண்டாவது உயரமான கே-2 கொடுமுடி இம்மாவட்டத்தில் உள்ளது. இது ஸ்கர்டு நகரத்திலிருந்து 30 கிலோ மீட்டர் தொலைவில் உள்ளது.
அமைவிடம்
காரகோரம் மலைத்தொடரில் அமைந்த சிகார் மாவட்டத்தின் வடக்கில் நாகர் மாவட்டம், ஹன்சா மாவட்டம் மற்றும் சீனாவின் கஷ்கர் பகுதியும், தென்கிழக்கில் கஞ்சே மாவட்டம், தென்மேற்கில் ரோண்டு மாவட்டம் மற்றும் ஸ்கர்டு மாவட்டம் எல்லைகளாக உள்ளது.
மேற்கோள்கள்
பகுப்பு:வடக்கு நிலங்கள்
இயந்திரம்
]
இயந்திரம் (Machine)  அல்லது எந்திரம் என்பது  ஆற்றலைப் பயன்படுத்திப் பயனுள்ள வேலையைச் செய்கின்ற அல்லது செய்ய உதவுகின்ற ஒன்றோ அல்லது அதற்கும் மேற்பட்ட இயங்கும் உள்ளுறுப்புகள் கொண்ட கருவியையே குறிக்கின்றது. எந்திரம் வேதி, வெப்ப. மின் ஆற்றல் வடிவங்களைப் பயன்படுத்துகிறது. வரலாற்றியலாக, எந்திரம் என அழைக்கப்பட இயங்கும் உறுப்புகள் அமைதல் வேண்டும். என்றாலும், மின்னனியல் வளர்ச்சிக்குப் பிறகு, இயங்கு உறுப்புகளற்ற எந்திரங்கள் நடைமுறையில் வந்துவிட்டன.
பொதுவாக, வெப்ப ஆற்றலையோ அல்லது ஏதேனும் ஓர் ஆற்றலையோ இயங்கு ஆற்றலாக  மாற்றும் கருவி பொறி (Engine) அல்லது ஓடி (motor) அல்லது இயக்கி என்று அழைக்கப்படுகிறது.
தனி எந்திரம் என்பது விசையின் திசையையோ பருமையையோ (அளவையோ) மாற்றும். ஆனால், ஊர்திகள், மின்னனியல் அமைப்புகள், மூலக்கூற்று எந்திரங்கள், கணினிகள், வானொலிகள், தொலைக்காட்சி எனும் காணொலிகள் போன்ற சிக்கலான பலவகை எந்திரங்களும் பல்கிப் பெருகிவிட்டன.
வரலாறு
தன் திறனை வளப்படுத்த மனிதன் முதலில் செய்த கருவி கைக்கோடரியாகும். இது ஆப்பு வடிவில் பளிங்குக் கல்லால் செய்யப்பட்டது. ஆப்பு என்பது பக்கவாட்டு விசையையும் இயக்கத்தையும் பணி செய்யும் பொருளில் நெடுக்குவாட்டு விசையாகவும் இயக்கமாகவும் மாற்றும் எளிய தனி எந்திரம் ஆகும்.
தனி எந்திரம் எனும் எண்ணக்கரு, முதலில் கி.பி. மூன்றாம் நூற்றாண்டில் வாழ்ந்த ஆர்க்கிமெடீசின் சிந்தனையில் விளைந்ததாகும். இவர் நெம்புகோல், கப்பி, திருகு ஆகிய தனிஎந்திரங்களை ஆய்வு செய்தார். இவை ஆர்க்கிமெடீசு தனி எந்திரங்கள் எனப்படுகின்றன. இவர் நெம்புகோலின் எந்திரப் பலன் குறித்த நெறிமுறையைக் கண்டுபிடித்தார். பிந்தைய கிரேக்க மெய்யியலாளர்கள் சாய்தளம் தவிர்த்த, ஐந்து தனி எந்திரங்களை வரையறுத்தனர். அவர்கள் அவற்றின் எந்திரப் பலனையும் கணக்கிட்டனர். அலெக்சாந்திரியாவின் கெரோன் கி.பி. 10–75-இல் தன் இயக்கவியல் நூலில் சுமையை நகர்த்தும் நெம்புகோல், காற்றாடி, கப்பி, ஆப்பு, திருகு ஆகிய ஐந்து இயக்கமைப்புகளைப் பட்டியலிடுகிறார். மேலும் அவற்றைச் செய்யும் முறையையும் பயன்பாடுகளையும் விவரிக்கிறார். என்றாலும் கிரேக்கரின் அறிவு நிலையியல் அறிவாகவே, அதாவது விசைகளின் சமன்செய்தலைப் பற்றியதாகவே இருந்துள்ளது. இதில் விசை தொலைவின் இணையுறவைக் கூறும் இயங்கியலாகவோ வேலை எனும் எண்ணக்கருவை உள்ளடக்கியதாகவோ படிமலரவில்லை.
மறுமலர்ச்சிக் கால கட்டத்தில் தனி எந்திரங்களால் செய்ய முடிந்த பயனுள்ள வேலை குறித்த ஆய்வுகள் தொடங்கின. இந்த ஆய்வால் இயக்கவியல்/எந்திர வேலை எனும் புதிய எண்ணக்கரு உருவாகியது. சைமன் சுட்டெவின் எனும் பொறியாளர் சாய்தளத்தின் எந்திரப் பலனைக் கண்டறிந்து சாய்தளத்தைத் தனி எந்திர வரிசையில் வைத்தார். தனி எந்திரங்களைப் பற்றிய முழுமையான இயக்கவியல் கோட்பாட்டை கி.பி. 1600-இல் தனது இயக்கவியலைப் பற்றி எனும் நூலில் இத்தாலிய அறிவியலாளராகிய கலிலியோ கலிலி உருவாக்கினார். இவர்தான் முதலில் தனி எந்திரங்கள் ஆற்றலை உருவாக்குவதில்லை எனவும் அவை உருமாற்றம் மட்டுமே செய்கின்றன என்பதை உணர்ந்து தெளிவாகக் கூறினார்.
எந்திரங்களின் ஊர்தல் சார்ந்த உராய்வின் செவ்வியல் விதிகளை இலியனார்தோ தா வின்சி (1452–1519) கண்டறிந்தார். ஆனால், இவை அவரது குறிப்பேடுகளில் மட்டும் வெளியிடப்படாமல் இருந்தன. இவை குயில்லவுமே அமோந்தோன்சுவால் மீள 1699-இல் கண்டுபிடிக்கப்பட்டன. இவற்றைச் சார்லசு அகத்தின் தெ கூலம்பு மேலும் விரிவாக்கினார் (1785).
தனி எந்திரங்கள்
எளிய இயங்கும் அமைப்புகளாக எந்திரங்களைப் பிரிக்கும் எண்ணக்கருவழி ஆர்க்கிமெடீசு நெம்பையும் கப்பியையும் திருகையும் தனி எந்திரமாக வரையறுத்தார். மறுமலர்ச்சிக் காலத்தில் இவற்றோடு சக்கரமும் இருசும், ஆப்பும் சாய்தலமும் சேர்ந்துக் கொண்டன. குறித்த வேலையை நிகழ்த்தும் எந்த ஏந்தும் எந்திரம் ஆகும்.
பொறி
பொறி (engine) அல்லது ஓடி (motor) என்பது ஆற்றலை பயனுள்ள இயக்கமாக மாற்றும் எந்திரமாகும். உள் எரி பொறி, நீராவிப் பொறி போன்ற வெளி எரி பொறி ஆகிய வெப்பப் பொறிகள், எரிபொருளை எரித்து வெப்பத்தை உருவாக்கி அந்த வெப்பத்தால் இயக்கத்தை உருவாக்குகின்றன. மின்னியக்கிகள் மின்னாற்றலை எந்திர இயக்கமாக மாற்றுகின்றன. வளிம இயக்கிகள் அமுக்கக் காற்றைப் பயன்படுத்தி இயக்கத்தை உருவாக்குகின்றன. சுருள்வில் பொம்மைகள் மீட்சித் தகைவாற்றலைப் பயன்படுத்தி இயக்கத்தை உருவாக்குகின்றன. உயிரியல் அமைப்புகளில், தசைகளில் அமைந்த மியோசின்கள் போன்ற மூலக்கூற்று ஓடிகள்  வேதியியல் ஆற்றல் பயன்பாட்டல் இயக்கத்தை உருவாக்குகின்றன.
thumb|190px|[[காற்றாலைச் சுழலிகள் ]]
ஒரு தானூர்தியின் பொறி உள் எரி பொறி எனப்படும். ஏனெனில் அது ஒரு உருளையின் உள்ளே எரிபொருளை எரித்து, விரிவடைகின்ற வளிமத்தைப் பயன்படுத்தி உந்துருளை எனும் உலக்கையை இயக்கப் பயன்படுகின்றது.
மின்னியல்
மின்னியல் எனும் அடைமொழி மின்சாரம் சார்ந்த அனைத்து செயல்பாடுகளுக்கும் முன்னொட்டாக வரும். மின்னாக்கம், மின்னியக்கம், மின்செலுத்தம், மின்பகிர்மானம் மின்பயன்பாடு ஆகியவை சில மின்சாரம் சார்ந்த செயல்பாடுகளாகும்.
மின்பொறி
மின்பொறி இயக்க ஆற்றலை மின் ஆற்றலாகவோ (மின்னாக்கி) அல்லது மின் ஆற்றலை இயக்க ஆற்றலாகவோ (மின்னோடி அல்லது மின்னியக்கி) மாற்றும் எந்திரத்துக்கான பெயராகும். இது மாமி மின்னோட்டத்தினை ஒரு மின்னழுத்த மட்டத்தில் இருந்து மற்றொரு மினழுத்த மட்டத்துக்கும் (மின்மாற்றி) மாற்றலாம்.
மின்னனியல் பொறி
மின்னனியல் இயற்பியல், பொறியியல், தொழில்நுட்பப் புலமாகும். இப்புலம் செயல்முனைவான மின்னனியல் உறுப்புகள் அமைந்த மின்சுற்றதர்களைப் பற்றி ஆய்கிறது. மின்னனியல் உறுப்புகளாக, வெற்றிட்க் குழல்களோ திரிதடையங்களோ இருமுனையங்களோ ஒருங்கிணைந்த சுற்றதர்களோ அமையலாம். இதில் இவற்றை இணைக்கும் இணைப்புத் தொழில்நுட்பமும் உள்ளடங்கும். மின்ன்னியல் உறுப்புகளின் நேரியல்பற்ற நடத்தையும் மின்னன்களைக் கட்டுபடுத்தும் அவற்றின் திறமையும் மெலிவான குறிகைகளை மிகைப்படுத்த உதவுகின்றன. இந்த இயல்பு தகவல்கைய்யளலிலும் குறிகைக் கையாளலிலும் பயன்படுகிறது. மேலும், மின்னனியல் கருவிகள் நிலைமாற்றிகளாகச் செயல்பட வல்லவையாக உள்ளதால் இலக்கவியல் (எண்மவியல்) தகவல் கையாளலிலும் பயன்படுகின்றன. சுற்றதர்ப் பலகைகள், மின்னனியல் தொகுப்பு, தொலைத்தொடர்பு சார்ந்த பலவகை ஏந்து வடிவங்கள் ஆகியவை தொடர்பான இணைப்புத் தொழில்நுட்பங்கள் சுற்றதர் முழுமையை உருவாக்குகின்றன. இந்த அனைத்தும் இடைமிடைந்த உறுப்புகள் ஓர் ஒருங்கிணைந்த செயல்பாட்டு அமைப்பாக அமைகின்றன.